Izziņa par atzinumos sniegtajiem iebildumiem

par Informatīvo ziņojumu “Par darbības programmas “Izaugsme un nodarbinātība” 4.prioritārā virziena ietvaros atbrīvotā Eiropas Savienības finansējuma izmantošanas alternatīvām un izvēlēto risinājumu”

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1.  | - | **-** | **-** | - | - |
|  |  |  |  |  |  |
|  |  |  |  |  |  |

Informācija par starpministriju (starpinstitūciju) sanāksmi vai elektronisko saskaņošanu 2019.gada 26.septembrī

Saskaņošanas dalībnieki Finanšu ministrija

Saskaņošanas dalībnieki izskatīja šādu ministriju (citu

institūciju) iebildumus Finanšu ministrija

Ministrijas (citas institūcijas), kuras nav ieradušās uz

sanāksmi vai kuras nav atbildējušas uz uzaicinājumu

piedalīties elektroniskajā saskaņošanā

**II Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. | Informatīvais ziņojums | **Finanšu ministrija**Ministru kabineta 2019.gada 16.jūlija sēdē[[1]](#footnote-1) tika skatīts jautājums par finansējumu jauno elektrovilcienu projektam un SM tika uzdots sagatavot un iesniegt FM priekšlikumus grozījumiem Eiropas Savienības struktūrfondu un Kohēzijas fonda (turpmāk – ES fondi) darbības programmā “Izaugsme un nodarbinātība” (turpmāk – DP) ES fondu līdzfinansējuma nodrošināšanai jauno elektrovilcienu projektam 2021.-2023.gadā tālākai virzībai iesniegšanai Eiropas Komisijai (turpmāk – EK), t.sk. paredzot arī negatīvas ietekmes uz vispārējās valdības budžetu mazināšanas iespējas un attiecīgi precizējot fiskālo ietekmi pa gadiem. Jauno elektrovilcienu projekta īstenošanai tika piešķirts finansējums 255 888 753 euro apmērā, t.sk. elektrovilcienu iepirkumam 241 888 753 euro un remontu centra (depo) būvniecībai 14 000 000 euro. Vienlaikus SM sagatavotais ziņojuma projekts piedāvā gandrīz 30% (20 000 000 euro) no atbrīvotā ES fondu finansējuma (70 000 000 euro) novirzīt Daugavpils un Liepājas pilsētu projektiem, proti, 10 000 000 euro projektam “Videi draudzīga sabiedriskā transporta infrastruktūras attīstība Daugavpils pilsētā, II kārta” un 10 000 000 euro projektam “Liepājas tramvaja infrastruktūras attīstība”. Turklāt saskaņā ar SM sniegto informāciju projekta īstenotāji paredzētas pašvaldības, kurām saskaņā ar MK noteikumiem  Nr.42[[2]](#footnote-2) projekta īstenošanai ir piešķirama valsts budžeta dotācija 970 589 euro apmērā, kā arī pašvaldībām projekta īstenošanai būs jānodrošina līdzfinansējums 2 558 823 euro apmērā, ko tās var pieprasīt kā aizņēmumu Valsts kasē. Ievērojot minēto, neatbalstām SM sagatavoto piedāvājumu, kas paredz daļu atbrīvotā ES fondu finansējuma novirzīšanu Daugavpils un Liepājas pilsētas projektiem, jo tie ne tikai samazina to finansējumu, kas būtu novirzāms jauno elektrovilcienu projekta īstenošanai, bet arī rada papildu valsts budžeta izdevumus 970 589 euro apmērā. Attiecīgi lūdzam precizēt visu ziņojuma projektu. | **Ņemts vērā**  | Veikti precizējumi Informatīvajā ziņojumā, ievērojot Ministru kabineta 2019.gada 13.septembra sēdes prtokollēmuma (prot. Nr.41, 1.§) 3.1.apakšpunktu (TA-1641), kas nosaka novirzīt ES struktūrfondu un KF (turpmāk – ES fondi) finansējumu 113 609 656 EUR apmērā (t.sk., Satiksmes ministrijai novirzot 4.5.1.1.pasākuma “Attīstīt videi draudzīgu sabiedriskā transporta infrastruktūru (sliežu transporta)” KF finansējumu 70 000 000 EUR) Rīgas un Pierīgas pasažieru pārvadājumu nodrošināšanai nepieciešamo elektrovilcienu iegādes projekta īstenošanai, tādejādi mazinot ietekmi uz valsts budžetu. |
| 2. | Informatīvais ziņojums | **Finanšu ministrija**Uzskatām, ka izziņas II sadaļas “Jautājumi, par kuriem saskaņošanā vienošanās ir panākta” 1.punktā minētais FM iebildums ir ņemts vērā tikai daļēji. Vēršam uzmanību, ka saskaņā ar MK 2019.gada 16.jūlija lēmumu[[3]](#footnote-3)[1] SM attiecībā uz Eiropas Savienības fondu (turpmāk – ES fondi) līdzfinansējuma piesaisti jauno elektrovilcienu projektam jāparedz negatīvas ietekmes uz vispārējās valdības budžetu mazināšanas iespējas, tomēr SM precizētajā ziņojuma projektā ietvertais piedāvājums joprojām paredz, ka atbrīvotais ES fondu finansējums netiek pilnā apmērā novirzīts jauno elektrovilcienu projekta finansēšanai. Ņemot vērā minēto, MK dotais uzdevums nav izpildīts tā maksimāli iespējamā apmērā. Attiecīgi lūdzam precizēt ziņojuma projektu un saistošos dokumentus.  |
| 3.  | Informatīvais ziņojums | **Finanšu ministrija**Lūdzam precizēt ziņojuma projektā un tā pielikumos, ar kādiem pieņēmumiem noteikts, ka uz potenciālo ES fondu projektu attieksies tikai 23 vilcienu iegāde, un kā lielā projekta ietvaros to būs iespējams nodalīt, ja jauno elektrovilcienu iepirkuma līgums noslēgts par 32 vilcienu iegādi, t.sk. paredz personāla apmācības, iekārtas elektrovilcienu uzturēšanai un rezerves daļu fondu. | **Ņemts vērā** | Veikti precizējumi informatīvajā ziņojumā:* 5.sadaļa “Nepieciešamie plānošanas dokumentu un normatīvo aktu grozījumi” papildināta ar šādu informāciju: “Ministru kabineta noteikumos kā tiešās attiecināmās izmaksas tiks paredzētas elektrovilcienu ritošā sastāva iegādes izmaksas.”
* 3.pielikuma sadaļā “Projekta apraksts” papildinot ar skaidrojumu šādā redakcijā: “Ņemot vērā, ka atlikušo 9 elektrovilcienu piegāde tiek plānota kopsakarībā ar 2019.gada 18.jūlijā apstiprināto dzelzceļa elektrifikācijas projektu[[4]](#footnote-4), pielāgojot tos darbam 25 kV AC sistēmā, minēto elektrovilcienu piegāde ir plānota 2023.gada beigās. Līdz ar to, lai neradītu risku, ka ES fondu finansētā projektā tiek iekļautas aktivitātes, kas var netikt pabeigtas ES fondu 2014. – 2020. plānošanas perioda darbības laika ietvarā, ES fondu projektā tiek paredzēta 23 elektrovilcienu iegāde.

Īstenojot projektu, finansējuma saņēmējs nodrošinās nodalītu iegādāto pamatlīdzekļu (elektrovilcienu) uzskaiti (katram elektrovilcienam ir savs unikāls numurs) un maksājumu veikšanu.”* 3.pielikums papildināts ar sadaļu “Atbalstāmās darbības un izmaksas” šādā redakcijā: “Atbilstoši SM priekšlikumam MK noteikumos par elektrovilcienu iegādi kā tiešās attiecināmās izmaksas tiks paredzētas elektrovilcienu ritošā sastāva iegādes izmaksas, līdz ar to rezerves daļu fonda iegāde un remontu centra izbūve tiks finansēta no valsts budžeta dotācijas līdzekļiem (atbilstoši 2019.gada 16.jūlija Ministru kabineta sēdes rīkojumam[[5]](#footnote-5)).”
 |
| 4.  | Informatīvais ziņojums | **Finanšu ministrija**Lūdzam papildināt ziņojuma projekta 3.sadaļu “Identificēto projektu salīdzinājums un KF finansējuma izmantošanas priekšlikums” (turpmāk – 3.sadaļa) ar skaidrojumu piedāvātā finansējuma sadalījumam starp piedāvātajiem projektiem.  | **Ņemts vērā** | Veikti precizējumi Informatīvā ziņojuma 3.sadaļā:* Precizēta 3.sadaļa “Identificēto projektu salīdzinājums un KF finansējuma izmantošanas priekšlikums” norādot, KF finansējuma sadalījuma sākotnējais SM priekšlikums tika izstrādāts, lai nodrošinātu DP noteikto uzraudzības rādītāju sasniegšanu, kā arī ievērojot līdzšinējo vienlīdzīguma pieeju KF finansējuma sadalē 4.5.1.1.pasākuma ietvaros.
 |
| 5.  | Informatīvais ziņojums | **Finanšu ministrija**Lūdzam aizstāt ziņojuma projekta 4.sadaļā “Projektu īstenošanas ietekme uz DP noteikto uzraudzības rādītāju sasniegšanu” vārdus “Atbilstoši ierosinātajiem DP grozījumiem” ar vārdiem “Atbilstoši SM priekšlikumam DP grozījumiem”, ņemot vērā, ka ziņojuma projektā ietvertie grozījumi darbības programmā “Izaugsme un nodarbinātība” (turpmāk – darbības programma) ir SM priekšlikums. Lūdzam attiecīgi precizēt informāciju pārējā ziņojuma projekta tekstā.  | **Ņemts vērā** | Veikti redakcionāli precizējumi Informatīvā ziņojuma 4. un 5.sadaļā, norādot, ka DP grozījumu priekšlikumu sniedzējs ir Satiksmes ministrija. |
| 6. | Informatīvais ziņojums | **Finanšu ministrija**Lūdzam precizēt ziņojuma projekta 5.sadaļas “Nepieciešamie plānošanas dokumentu un normatīvo aktu grozījumi” (turpmāk – 5.sadaļa) 6.tabulu “Indikatīvais DP grozījumu ieviešanas laika grafiks” (turpmāk – 6.tabula):1. to papildinot ar plānotajām darbībām un laika grafiku, kas paredz darbības programmas grozījumu saskaņošanu ES fondu Uzraudzības komitejā (turpmāk – UK) un iesniegšanu MK;
2. to papildinot ar informāciju par grozījumiem Daugavpils un Liepājas projektos;
3. to papildinot ar plānotajām darbībām un laika grafiku, kas paredz projektu iesniegumu kritēriju izstrādi un apstiprināšanu UK, kā arī projektu iesniegumu atlases dokumentu sagatavošanu.
 | **Ņemts vērā** | Veikti precizējumi Informatīvā ziņojuma 6.tabulā “Indikatīvais DP grozījumu ieviešanas laika grafiks” to papildinot ar šādām plānotajām darbībām:* “DP grozījumu saskaņošana ES fondu Uzraudzības komitejā (UK) un iesniegšana MK);
* “Projekta iesnieguma (elektrovilcienu iegādei) vērtēšanas kritēriju izstrāde un apstiprināšana UK un projekta iesnieguma atlases dokumentu sagatavošana”.
 |
| 7.  | Informatīvais ziņojums | **Finanšu ministrija**Lūdzam precizēt ziņojuma projekta 2.pielikuma “Liepājas pilsētas tramvaja infrastruktūras attīstība” sadaļu “Projekta aktivitāšu ietekme uz DP uzraudzības rādītāju sasniegšanu”, norādot, vai pārvadāto pasažieru skaita pieaugums par ~71 550 ir plānots kā papildu pienesums  rādītāju izpildei par papildu piešķirto finansējumu vai  projekta kopējais rādītājs.  | **Ņemts vērā** | Veikti precizējumi Informatīvā ziņojuma 1. un 2.pielikumā:* 1.pielikuma sadaļa “Projekta aktivitāšu ietekme uz DP uzraudzības rādītāju sasniegšanu” precizēta šādā redakcijā: “Tiek prognozēts, ka, īstenojot papildu aktivitātes, pārvadāto pasažieru skaits palielināsies par aptuveni 280 000 pasažieriem/gadā.”
* 2.pielikuma sadaļa “Projekta aktivitāšu ietekme uz DP uzraudzības rādītāju sasniegšanu” precizēta šādā redakcijā: “Tiek prognozēts, ka īstenojot papildu aktivitātes pārvadāto pasažieru skaits palielināsies par aptuveni 71 550 pasažieriem gadā.”
 |
| 8. | Informatīvais ziņojums | **Finanšu ministrija**Lūdzam papildināt ziņojuma projekta 3.pielikuma “Projekts “Rīgas un Pierīgas pasažieru pārvadājumu nodrošināšanai nepieciešamo elektrovilcienu iegāde” (turpmāk – 3.pielikums) sadaļu “Nepieciešamais finansējums” ar skaidru informāciju, kādām izmaksu pozīcijām (elektrovilcienu iegādei, rezerves daļu fondam, remontu centra izbūvei) ir plānots piesaistīt ES fondu finansējumu, nodrošinot skaidru un nepārprotamu informācijas izsekojamību. | **Ņemts vērā**Papildus skatīt arī izziņas 2.punktā minētos precizējumus. | Veikti precizējumi Informatīvā ziņojuma 3.pielikumā:* 3.pielikuma sadaļas “Projekta apraksts” un “Nepieciešamais finansējums” papildinātas ar skaidrojumu, ka ES fondu projekta ietvaros ir paredzēta 23 elektrovilcienu iegāde.
 |
| 9. | Informatīvais ziņojums | **Finanšu ministrija**Lūdzam papildināt ziņojuma projekta 3.pielikuma sadaļā “Projekta ietekme uz DP uzraudzības rādītāju sasniegšanu”  norādīto informāciju par projekta ietekmi uz darbības programmā noteikto uzraudzības rādītāju līdz 2023.gadam sasniegšanu.  | **Ņemts vērā** | Veikti precizējumi Informatīvā ziņojuma 3.pielikuma sadaļā “Projekta ietekme uz DP uzraudzības rādītāju sasniegšanu” šādā redakcijā: “Pēc projekta ieviešanas (2023.gadā) Rīgas teritorijā plānots sasniegt kopējo pārvadāto pasažieru skaitu Rīgas teritorijā 2,7 milj. pasažieru, bet piecu gadu laikā pēc projekta īstenošanas 2028.gadā jau 4,0 milj. pasažieru, tādējādi samazinot arī autotransporta plūsmu un CO2 izmešu daudzumu (4.tabula).” |
| 10. | Informatīvais ziņojums | **Finanšu ministrija**Ziņojuma projekta 4.pielikumā “Komercdarbības atbalsta izvērtējums Pasažieru vilciena lielā projekta kontekstā” ir norādīts, ka esošais Pārvadājuma pasūtījuma līgums ir noslēgts un visas kompensācijas izmaksas ir aprēķinātas, ievērojot Eiropas Parlamenta un Padomes Regulas (EK) Nr.1370/2007 (2007.gada 23.oktobris) par sabiedriskā pasažieru transporta pakalpojumiem, izmantojot dzelzceļu un autoceļus, un ar ko atceļ Padomes Regulu (EEK) Nr.1191/69 un Padomes Regulu (EEK) Nr.1107/70 (turpmāk – regula Nr.1370/2007) nosacījumus, kā arī ir minēts, ka Pārvadājuma pasūtījuma līgums ar VAS “Pasažieru vilciens” tika noslēgts uz 15 gadiem (no 2009.gada 1.janvāra līdz 2024.gada 31.decembrim), un minētais līgums varētu tikt pagarināts vēl par 7,5 gadiem, ja līdz 2019.gada 31.decembrim VAS “Pasažieru vilciens” iesniegs VSIA “Autotransporta direkcija” Līgumu par jaunā ritošā sastāva iegādi līdz 2024.gada 31.decembrim.Regulas Nr.1370/2013 4.panta 4.punkts nosaka, ka, ņemot vērā aktīvu amortizācijas nosacījumus, pakalpojumu valsts līguma termiņu var pagarināt ne vairāk kā par 50%, ja sabiedrisko pakalpojumu sniedzēja nodrošinātie aktīvi ir gan ievērojami apjomīgi attiecībā uz visiem aktīviem, kas ir vajadzīgi pakalpojumu valsts līgumā paredzēto pasažieru transporta pakalpojumu veikšanai, gan ir saistīti galvenokārt ar tiem pasažieru transporta pakalpojumiem, uz ko attiecas līgums. Tāpat arī Komisijas paziņojuma par interpretējošām vadlīnijām attiecībā uz Regulu (EK) Nr.1370/2007 par sabiedriskā pasažieru transporta pakalpojumiem, izmantojot dzelzceļu un autoceļus 2.2.7.sadaļā ir minēts, ka, pieņemot lēmumu par sabiedrisko pakalpojumu līguma termiņa pagarināšanu par 50%, jāņem šādi apsvērumi: sabiedrisko pakalpojumu līgumā jāparedz, ka pakalpojuma sniedzējam jāiegulda līdzekļi aktīvos, piemēram, ritošajā sastāvā [..].No ziņojuma projekta izriet, ka finanšu līdzekļi VAS “Pasažieru vilciens” elektrovilcienu iegādei tiks sniegti no valsts budžeta un ir plānots daļu no šiem līdzekļiem piešķirt no atbrīvotā ES fondu finansējuma. Līdz ar to ir secināms, ka finansējumu elektrovilcienu iegādei nenodrošinās pats pakalpojuma sniedzējs (VAS “Pasažieru vilciens”) no saviem līdzekļiem. Tādējādi netiek izpildīts regulas Nr.1370/2013 4.panta 4.punkta nosacījums, kuram iestājoties ir iespējams pagarināt pakalpojuma līgumu par 50%, proti, sabiedriskā pakalpojuma sniedzējs nav tas, kas nodrošinās ieguldāmos aktīvus.Ņemot vērā iepriekš minēto, kā arī ar Eiropas Parlamenta un Padomes regulu (ES) 2016/2338 (2016. gada 14. decembris), ar ko Regulu (EK) Nr. 1370/2007 groza attiecībā uz iekšzemes dzelzceļa pasažieru pārvadājumu tirgus atvēršanu grozītajā regulas Nr.1370/2007 8.panta 2.a apakšpunktā noteikto, lūdzam ziņojuma projektā skaidri norādīt, vai finansējums elektrovilcienu iegādei tiks piešķirts esošā Pārvadājuma pasūtījuma līguma ietvaros un tas tiks ietverts kompensācijas aprēķinā par izdevumiem, kas saistīti ar pasažieru pārvadājumu nodrošināšanu (tādā gadījumā tā beigu termiņš būtu 2024.gada 31.decembris), vai arī tiks noslēgts jauns līgums par sabiedrisko pakalpojumu sniegšanu atbilstoši regulas Nr.1370/2007 nosacījumiem.Vienlaikus skaidrojam, ka atbilstoši Eiropas Komisijas sniegtajiem skaidrojumiem vienu un to pašu pakalpojumu sniedzēju var atkārtoti pilnvarot sniegt vienu un to pašu vispārējās tautsaimnieciskas nozīmes pakalpojumu (lūdzam skatīt Rokasgrāmatā par Eiropas Savienības valsts atbalsta, publiskā iepirkuma un iekšējā tirgus noteikumu piemērošanu vispārējas tautsaimnieciskas nozīmes pakalpojumiem un jo īpaši vispārējas nozīmes sociālajiem pakalpojumiem 57.jautājumu 46.lpp.; pieejams: <http://ec.europa.eu/competition/state_aid/overview/new_guide_eu_rules_procurement_lv.pdf>).  | **Ņemts vērā**Skaidrojam, ka finansējums elektrovilcienu iegādei tiks piešķirts esošā Pārvadājuma pasūtījuma līguma ietvaros. Papildus informējam, ka atbilstoši spēkā esošajā līgumā par sabiedriskā transporta pakalpojumu sniegšanu reģionālajos starppilsētu nozīmes maršrutos pa dzelzceļu noteiktajam, nepiešķirot Pārvadātājam (AS “Pasažieru vilciens”) no jauna tiesības sniegt sabiedriskā transporta pakalpojumus reģionālajos starppilsētu nozīmes maršrutos pa dzelzceļu līdzvērtīgā apjomā, Pasūtītājs (SIA “Autotransporta direkcija”) veic nepieciešamās darbības, ievērojot normatīvajos aktos noteiktās procedūras, kas nodrošina, ka sabiedriskā transporta pakalpojumu reģionālos starppilsētu nozīmes maršrutos pa dzelzceļu līdzvērtīgā apjomā sniegšanai tiek piesaistīts cits pakalpojuma sniedzējs (operators) ar nosacījumu, ka tas pārņem īpašumtiesības uz jauno ritošo sastāvu un no tām izrietošās visas Pārvadātāja saistības (tiesības un pienākumus), kas ir attiecināmas uz jauna ritošā sastāva iegādi.Ņemot vērā iepriekš minēto un Informatīvā ziņojuma saskaņošanas laikā identificēto jautājumu komplicētību un ar to saistīto nepieciešamību sniegt juridiski korektus un attiecīgi argumentētus risinājumus, kas vienlaicīgi nepārprotami nodrošinātu Regulas Nr.1370/2007 prasību ievērošanu sabiedriskā pakalpojuma līguma esamībai pēc 2024.gada, Satiksmes ministrija skaidro, ka jauna pārvadājuma pasūtījuma līguma piešķiršanas juridiskais risinājums tiks sagatavots un saskaņots ar Eiropas Komisiju lielā projekta iesnieguma izstrādes laikā.  | Dzēsts Informatīvā ziņojuma 4.pielikums, attiecīgi papildinot 3.pielikumu ar sadaļu “Komercdarbības atbalsta izvērtējums” šādā redakcijā:“Finansējums elektrovilcienu iegādei tiks piešķirts esošā Pārvadājuma pasūtījuma līguma ietvaros. Pārvadājuma pasūtījuma līgums ir noslēgts un visas kompensācijas izmaksas ir aprēķinātas, ievērojot 2007.gada 23.oktobra Eiropas Parlamenta un Padomes regulas (EK) Nr. 1370/2007 par sabiedriskā pasažieru transporta pakalpojumiem, izmantojot dzelzceļu un autoceļus, un ar ko atceļ Padomes regulu (EEK) Nr. 1191/69 un Padomes regulu (EEK) Nr. 1107/70 (turpmāk – Regula Nr. 1370/2007) nosacījumus. Savukārt, atbilstoši spēkā esošajā līgumā par sabiedriskā transporta pakalpojumu sniegšanu reģionālajos starppilsētu nozīmes maršrutos pa dzelzceļu noteiktajam, nepiešķirot Pārvadātājam (AS “Pasažieru vilciens”) no jauna tiesības sniegt sabiedriskā transporta pakalpojumus reģionālajos starppilsētu nozīmes maršrutos pa dzelzceļu līdzvērtīgā apjomā, Pasūtītājs (SIA “Autotransporta direkcija”) veic nepieciešamās darbības, ievērojot normatīvajos aktos noteiktās procedūras, kas nodrošina, ka sabiedriskā transporta pakalpojumu reģionālos starppilsētu nozīmes maršrutos pa dzelzceļu līdzvērtīgā apjomā sniegšanai tiek piesaistīts cits pakalpojuma sniedzējs (operators) ar nosacījumu, ka tas pārņem īpašumtiesības uz jauno ritošo sastāvu un no tām izrietošās visas Pārvadātāja saistības (tiesības un pienākumus), kas ir attiecināmas uz jauna ritošā sastāva iegādi.Ņemot vērā iepriekš minēto, Satiksmes ministrija nodrošinās Regulas Nr.1370/2007 prasību ievērošanu sabiedriskā pakalpojuma līguma esamībai arī pēc 2024.gada (pēc esošā Pārvadājuma pasūtījuma līguma termiņa beigām).” |
| 11. | Informatīvais ziņojums | **Finanšu ministrija**Uzturam FM 2019.gada 19.augusta atzinumā iepriekš izteikto iebildumu Nr.9, ņemot vērā, ka  ziņojuma projekta 4.pielikumā “4. Komercdarbības atbalsta izvērtējums PV lielā projekta kontekstā” sniegtais skaidrojums “*Lai nodrošinātu Eiropas Parlamenta un Padomes Regulas (EK) Nr.1370/2007 (2007.gada 23.oktobris) par sabiedriskā pasažieru transporta pakalpojumiem, izmantojot dzelzceļu un autoceļus, un ar ko atceļ Padomes Regulu (EEK) Nr.1191/69 un Padomes Regulu (EEK) Nr.1107/70 (turpmāk – regula Nr.1370/2007) minēto nosacījumu – pakalpojuma sniedzējs nodrošinājis ievērojamus ieguldījumus aktīvos, kuru amortizācijas laikposms ir ārkārtīgi liels, kā arī valsts pasūtījuma līgumā ietverto nosacījumu, proti, līdz 2019.gada 31.decembrim pakalpojuma sniedzējs iegādājies jaunu ritošo sastāvu elektrificētajā vilcienu zonā, t.i., noslēgts līgums par jaunu elektrovilcienu piegādi, Ministru kabineta 2019.gada 16.jūlijā sēdē1 tika izskatīts Satiksmes ministrijas sagatavotais Informatīvais ziņojums par “Par jauno elektrovilcienu projektu”, kas paredz atļaut Satiksmes ministrijai uzņemties valsts budžeta ilgtermiņa saistības, lai nodrošinātu PV finansējumu jaunu elektrovilcienu iegādei. Atbilstoši MK sēdes protokollēmuma Nr.33 84.§ 5.punktā noteiktajam PV atver atsevišķu norēķinu kontu Valsts kasē valsts finansējuma saņemšanai un nodrošina jauno elektrovilcienu uzskaiti sabiedrības bilancē, lai izpildītu sabiedriskā transporta pakalpoja pasūtījuma līguma nosacījumus. Līdz ar to plānotais finansējums elektrovilcienu iegādei tiks piešķirts PV esošā pārvadājumu pasūtījuma līguma ietvaros, nodrošinot nepieciešamo finansējumu elektrovilcienu iegādei, tādejādi izpildot līguma termiņa pagarināšanas nosacījumus (par 50% jeb 7,5 gadiem) atbilstoši Regulas Nr. 1370/2007 nosacījumiem,”* nesniedz objektīvu pamatojumu juridiski atbilstošam risinājumam, t.i., nav saprotams, kā finanšu līdzekļi, kas VAS “Pasažieru vilciens” elektrovilcienu iegādei tiks sniegti no valsts budžeta, nodrošinās, ka pats pakalpojuma sniedzējs (VAS “Pasažieru vilciens”) no saviem līdzekļiem ir iegādājies aktīvus ar ilgu amortizācijas laiku, tādējādi nodrošinot regulas Nr.1370/2013 4.panta 4.punkta nosacījumu izpildi, kuriem iestājoties ir iespējams pagarināt pakalpojuma līgumu par 50%. Ņemot vērā iepriekš minēto, lūdzam SM piedāvāt juridiski korektus un attiecīgi argumentētus risinājumus, kas vienlaicīgi nepārprotami nodrošinātu Regulas Nr.1370/2007 prasību ievērošanu sabiedriskā pakalpojuma līguma esamībai pēc 2024.gada (kad pēc FM rīcībā esošās informācijas beidzas esošais sabiedriskā pakalpojuma līgums). Jāņem vērā, ka, virzot jauno elektrovilcienu iegādes projektu līdzfinansēšanai no ES fondu līdzekļiem, pietiekami pārliecinoši juridiski pamatotai argumentācijai jābūt iekļautai attiecīgi arī darbības programmas “Izaugsme un nodarbinātība” grozījumu priekšlikuma pamatojumā un  “lielā projekta” iesniegumā, kuru rūpīgi izvērtēs arī JASPERS neatkarīgie eksperti un Eiropas komisija pirms Eiropas Komisijas gala lēmuma par ES fondu atbalsta apstiprināšanu projektam.  |
| 12.  | Ministru kabineta protokollēmuma projekta 2.punkts:“2. Finanšu ministrijai virzīt grozījumus par Eiropas Savienības struktūrfondu un Kohēzijas fonda 2014. – 2020.gada plānošanas perioda darbības programmas “Izaugsme un nodarbinātība” 4.prioritārā virziena ietvaros atbrīvotā Eiropas Savienības finansējuma izmantošanu iesniegšanai Eiropas Komisijā.” | **Finanšu ministrija**Lūdzam precizēt MK protokollēmuma projekta 2.punktu, nosakot FM sadarbībā ar SM sagatavot un virzīt saskaņošanai EK grozījumus darbības programmā. Vienlaikus lūdzam papildināt MK protokollēmuma projektu ar jauniem punktiem: 1. nosakot, ka FM sadarbībā ar SM uzsākt sarunas ar EK par piedāvātajām alternatīvām 4.prioritārā virziena ietvaros atbrīvotā ES fondu finansējuma izmantošanai;
2. nosakot, ka grozījumus MK noteikumos Nr.281[[6]](#footnote-6) par finansējuma precizēšanu tiek virzīti pēc MK lēmuma par darbības programmas snieguma ietvara rezerves finansējuma izlietojuma priekšlikumiem, ņemot vērā, ka vēl norisinās diskusijas par snieguma rezerves un finansējuma atlikuma turpmāko izmantošanu.
 | **Ņemts vērā** | Veikti precizējumi Ministru kabineta protokollēmuma projektā šādā redakcijā:“2. Finanšu ministrijai sadarbībā ar Satiksmes ministriju:2.1. sagatavot un virzīt saskaņošanai Eiropas Komisijā grozījumus par Eiropas Savienības struktūrfondu un Kohēzijas fonda 2014. – 2020.gada plānošanas perioda darbības programmas “Izaugsme un nodarbinātība” 4.prioritārā virziena ietvaros atbrīvotā Eiropas Savienības finansējuma izmantošanu;2.2. uzsākt sarunas ar Eiropas Komisiju par piedāvātajām alternatīvām darbības programmas “Izaugsme un nodarbinātība” 4.prioritārā virziena ietvaros atbrīvotā finansējuma izmantošanai.”  |
| **Institūciju izteiktie priekšlikumi** |
| 1.  | Informatīvais ziņojums | **Finanšu ministrija**Lūdzam precizēt ziņojuma projektā norādīto 1.zemsvītras atsauci, ņemot vērā, ka rādītāju pases nav darbības programmas pielikums.  | **Ņemts vērā** | Veikti precizējumi Informatīvā ziņojuma 1.tabulas “DP 4.5.1.SAM noteiktie uzraudzības rādītāji” atsaucē izsakot to šādā redakcijā:“Atbilstoši darbības programmas “Izaugsme un nodarbinātība” rādītāju noteikšanas aprakstā (rādītāju pasē) 4.5.1.investīciju prioritātes specifiskajiem mērķiem noteiktajam.” |
| 2. | Informatīvais ziņojums | **Finanšu ministrija**Lūdzam izvērtēt iespēju papildināt ziņojuma projekta 5.sadaļas 6.tabulā norādīto darbību “Pozitīva EK lēmuma saņemšana” ar atsauci, ka norādītais termiņš var pagarināties, ja darbības programmas grozījumu saskaņošanas procesā ar EK izrietēs nepieciešamība sniegt papildu skaidrojumus/informāciju EK. | **Ņemts vērā** | Veikti precizējumi Informatīvā ziņojuma 5.sadaļas 6.tabulas “Indikatīvais DP grozījumu ieviešanas laika grafiks” norādītā darbības “Pozitīva EK lēmuma pieņemšana” ar atsauci šādā redakcijā:“Norādītais termiņš var tikt pagarināts gadījumā, ja DP grozījumu saskaņošanas procesā ar EK būs nepieciešamība sniegt papildu informāciju vai skaidrojumus.”. |
| 3. | Informatīvais ziņojums | **Finanšu ministrija**Lūdzam izvērtēt iespēju precizēt ziņojuma projekta 5.sadaļas 7.tabulu “Indikatīvais elektrovilcienu iegādes projekta ieviešanas laika grafiks”:1. papildinot 1.darbību “Jaspers ekspertu piesaiste” ar vārdiem “un PI sagatavošana”, vienlaikus šim procesam paredzot arī atbilstošu izpildes termiņu laika grafikā. Pēc pieredzes citos lielajos projektos, vidēji šis process ir aizņēmis 600 dienas;
2. precizējot 2.darbības “JASPERS neatkarīgā ekspertīze (Action Completion Note), PI iesniegšana CFLA” laika grafiku. Pēc pieredzes citos lielajos projektos, vidēji šis process ir aizņēmis 140 dienas.
 | **Ņemts vērā**  | Veikti precizējumi Informatīvā ziņojuma 5.sadaļas 7.tabulā “Indikatīvais elektrovilcienu iegādes projekta ieviešanas laiks”:* 1.darbība izteikta šādā redakcijā: “JASPERS ekspertu piesaiste, projekta iesnieguma (PI) sagatavošana un iesniegšana CFLA”, vienlaikus nosakot arī garāku izpildes termiņu (līdz 2021.gada III ceturksnim.
* 2.darbība izteikta šādā redakcijā: “JASPERS neatkarīgā ekspertīze (Action Completion Note)”, vienlaikus nosakot arī garāku izpildes termiņu (2021.g. III cet. – 2022.g. I cet.).
 |
| 4. | Informatīvais ziņojums | **Finanšu ministrija**Lūdzam precizēt ziņojuma projekta 7.tabulā “Indikatīvais elektrovilcienu iegādes projekta ieviešanas laika grafiks” (turpmāk – 7.tabula) un 3.pielikumā “Lielais projekts “Rīgas un Pierīgas pasažieru pārvadājumu nodrošināšanai nepieciešamo elektrovilcienu iegāde”” 1.tabulā “Indikatīvais PV projekta ieviešanas laika grafiks” (turpmāk – 3.pielikuma 1.tabula) norādīto informāciju, ņemot vērā, ka šobrīd ziņojuma projektā minētā darbība “JASPERS neatkarīgā ekspertīze (Action Completion Note), PI iesniegšana CFLA” paredzēta līdz 2022.gada 1.cetrukšņa beigām, kas pārklājas ar nākamo plānoto darbību “Projekta iesnieguma apstiprināšana EK”, kas arī paredzēta 2022.gada 1.ceturksnī. Vēršam uzmanību, ka darbību “Projekta iesnieguma apstiprināšana EK” varētu plānot tikai nākamajā ceturksnī pēc JASPERS neatkarīgās ekspertīzes (Action Completion Note) viedokļa saņemšanas.  | **Ņemts vērā** | Veikti precizējumi Informatīvā ziņojuma 5.sadaļas 7.tabulā “Indikatīvais elektrovilcienu iegādes projekta ieviešanas laiks” un 3.pielikuma 1.tabulā:* darbībai “Projekta iesnieguma apstiprināšana EK” precizēts izpildes termiņš (2022.gada II ceturksnis).
 |
| 5. | Informatīvais ziņojums | **Finanšu ministrija**Lūdzam precizēt terminoloģiju attiecībā uz JASPERS ekspertu dokumentiem, ņemot vērā, ka (1) JASPERS eksperti – konsultanti  projekta iesnieguma sagatavošanai rezultātā sniedz *Action Completion Note*, savukārt, (2) JASPERS neatkarīgie eksperti (IQR) iesnieguma pārbaudes rezultātā sniedz *Independent quality review report* pirms projekta iesnieguma iesniegšanas Eiropas Komisijai.   | **Ņemts vērā** | Veikti precizējumi Informatīvā ziņojuma 7.tabulā un 3.pielikuma 1.tabulā, precizējot terminoloģiju un īstenošanas termiņu. |
| 6. | Informatīvais ziņojums | **Finanšu ministrija**Aicinām salāgot ziņojuma projekta 7.pielikuma “Satiksmes ministrijas priekšlikumi grozījumiem DP 4.prioritārajā virzienā “Pāreja uz ekonomiku ar zemu oglekļa emisijas līmeni visās nozarēs”” tabulas 10.punktā norādīto informāciju kolonnā “Ierosinājums/ grozījums” par paredzēto projekta iesniegšanas laiku Eiropas Komisijā (kas šobrīd norādīts 2021/3) ar ziņojuma projekta 7.tabulā un 3.pielikuma 1.tabulā norādīto informāciju (kas šobrīd norādīts 2022/1), lai paredzētais projekta iesniegšanas laiks Eiropas Komisijā būtu vienāds visā ziņojuma projekta dokumentācijā.  | **Ņemts vērā** | Veikti precizējumi Informatīvā ziņojuma 6.pielikuma tabulas 10.punktā, precizējot projekta iesniegšanas laiku EK (2022.gada II ceturksnis). |

|  |  |
| --- | --- |
| Atbildīgā amatpersona | V.Preimanis |
|  | (paraksts)\* |

Piezīme. \* Dokumenta rekvizītu “paraksts” neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

1. MK 2019.gada 16.jūlija protokollēmums Nr.33 84.§ “Informatīvais ziņojums “Par jauno elektrovilcienu projektu” un rīkojuma projekts “Par Satiksmes ministrijas ilgtermiņa saistībām jauno elektrovilcienu projektam””. [↑](#footnote-ref-1)
2. MK 2015.gada 27.janvāra noteikumi Nr.42 “Noteikumi par kritērijiem un kārtību valsts budžeta dotācijas piešķiršanai pašvaldībām Eiropas Savienības struktūrfondu un Kohēzijas fonda 2014.–2020.gada plānošanas periodā līdzfinansēto projektu īstenošanai”. [↑](#footnote-ref-2)
3. [1] MK 2019.gada 16.jūlija protokollēmuma Nr.33 84.§ “Informatīvais ziņojums “Par jauno elektrovilcienu projektu” un rīkojuma projekts “Par Satiksmes ministrijas ilgtermiņa saistībām jauno elektrovilcienu projektam”” 5.punkts uzdod Satiksmes ministrijai veikt visas nepieciešamās darbības attiecībā uz finansējuma piesaisti Eiropas Savienības fondu līdzfinansējuma nodrošināšanai jauno elektrovilcienu projektam 2021.-2023. gadā, tādejādi paredzot arī negatīvas ietekmes uz vispārējās valdības budžetu mazināšanas iespējas un attiecīgi precizējot fiskālo ietekmi pa gadiem. [↑](#footnote-ref-3)
4. Centrālā finanšu un līgumu aģentūra, pamatojoties uz  no Eiropas Komisijas 2019.gada 12.jūlijā saņemto apstiprinājumu lielajam projektam “Latvijas dzelzceļa tīkla elektrifikācija”, 2019.gada 18.jūlijā ir izdevusi lēmumu Nr. 39-2-60/6065 “Par lielā projekta iesnieguma Nr.6.2.1.1/18/I/001 apstiprināšanu”. [↑](#footnote-ref-4)
5. <http://tap.mk.gov.lv/lv/mk/tap/?pid=40475566&mode=mk&date=2019-07-16> [↑](#footnote-ref-5)
6. MK 2016.gada 3.maija noteikumi Nr.281. “Darbības programmas “Izaugsme un nodarbinātība” 4.5.1.specifiskā atbalsta mērķa “Attīstīt videi draudzīgu sabiedriskā transporta infrastruktūru” 4.5.1.1.pasākuma “Attīstīt videi draudzīgu sabiedriskā transporta infrastruktūru (sliežu transporta)” īstenošanas noteikumi”. [↑](#footnote-ref-6)